ועדת הכספים, כנסת 25, פרוטוקול מספר 251, 2023-11-27 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  אני רק מבקש לומר שהגיעה אתמול בערב תשובה על הנושא של ערבות המדינה בעקבות הלחימה, של גיל כהן, סגן החשכ"ל

משה גפני:  מה שאני רואה במכתב, אין מה שביקשנו

משה גפני:  ביקשנו התייחסות לריבית הגבוהה, לנושא העמותות אז הוא כותב שמסלול חרבות ברזל ייפתח גם לעמותות ובזה תם העניין

משה גפני:      אני מתכוון לפנות אליו שיענה לוועדת הכספים תשובות יותר מקיפות

משה גפני:  זו לא התשובה שאנו ביקשנו

משה גפני:      אבקש לומר עוד דבר

משה גפני:  אורית העלתה בשבוע שעבר את נושא הריבית של הבנקים, ואני אמרתי שאזמין לכאן את נגיד בנק ישראל, כי זה נושא שאנו דנים בו כבר הרבה מאוד זמן, ולא משתנה לטובה

משה גפני:  המציאות היא שאדם מקבל מעט מאוד על הכסף שיש לו בבנק, אך הוא צריך לשלם הון תועפות גם על המשכנתאות, גם על האשראי

משה גפני:  את ביקשת לדון כמה פעמים בעניין ורציתי שיבוא

משה גפני:      המזכירה שלו אמרה למזכירה שלי, שבעז"ה ביום שני בערב ידבר איתי בטלפון

משה גפני:  זה היה ביום רביעי

משה גפני:  אני מבין שהממשלה הולכת למנות אותו לנגיד בנק ישראל קדנציה נוספת

משה גפני:  הקדנציה שלו מאופיינת בזה שפוגעים בחלשים

משה גפני:  הוא לא נגיד טוב

משה גפני:  הוא נגיד רע

משה גפני:  הממשלה הולכת לקבל החלטה רעה

אורית פרקש הכהן: זה לא רק אשמתו

אורית פרקש הכהן:  יש בידינו לעשות חקיקה לתקן את הדברים

אורית פרקש הכהן:  אנחנו לא עושים זאת

משה גפני: יש פה חקיקה שאבקש גם להכין על מס היתר על הבנקים

משה גפני:  התקופה שלו מאופיינת בזה שהבנקים מרווחים הון תועפות, ואין עיני צרה בהם

משה גפני:  כולכם אומרים זאת, גם אני, אך מאיפה הכסף הזה של הבנקים? מהזוגות הצעירים שמשלמים הון תועפות על הריבית על המשכנתא שיש העלאות מחירים בכל הדברים האחרים, שמשלמים ריבית לבנקים

משה גפני:  הבנקים מתעשרים כי יש נגיד בנק שלוקח אותם יד ביד

משה גפני:  אעשה מה שצריך בעניין הזה

חנוך דב מילביצקי: מה עם הלוואות בערבות מדינה?     

משה גפני: יש התייחסות לעניין הזה

משה גפני:  אני מתכוון לפנות אליו

משה גפני:  זו לא תשובה מספקת

משה גפני:  אני לא יכול להפיץ את זה בין החברים שהוא כותב: מסלול חרבות ברזל ייפתח גם לעמותות, בשבעו שעבר החל קמפיין תקשורתי בדבר פעילות הקרן במסגרת המסלול הייעודי

משה גפני:  בקיצור הוא לא משנה את הריבית

אורית פרקש הכהן: למה לא לזמן אותו לכאן?     

משה גפני: אפשר לזמן אותו לכאן

משה גפני:  אני עכשיו כועס כל כך שמה שאני אומר אינו הגיוני

חנוך דב מילביצקי: אפשר לזמן ובמקביל לזימון להתחיל הליך של חקיקה שאנחנו נקבע ונחליט

חנוך דב מילביצקי:  מספיק

מיכאל ביטון: יש הצעת חוק בנושא

מיכאל ביטון:  חתמתי עליה

משה גפני: גם אני חתום עליה

משה גפני:  אתה חתום עליה

משה גפני:  זה דבר שצריך לעשותו

משה גפני:  יכול להיות שאבקש שנעשה את החוק הזה שכל חברי הוועדה יהיו שותפים לו, מרוויחים הון תועפות

משה גפני:  לפחות שהם ישלמו אחוזים מהרווח הזה שיהיה מס על רווחי יתר ואז יכול להיות שיתחילו לחשוב פעמיים האם הם גובים כל כך הרבה

משה גפני:  בבקשה

אורית פרקש הכהן: יש פה שני נושאים נפרדים: אחד, שהמדינה מקצה 10 מיליארד שקלים מכספי המיסים שלנו, ונותנת את זה לקרן שאמורה לסייע לעסקים

אורית פרקש הכהן:  הנה קסטרו הודיעה הבוקר שהיא סוגרת עשרות סניפים

אורית פרקש הכהן:  יש עסקים שיתחיל פה גלגל – רשת קסטרו למשל, הרשת הקמעונאית, אנו יודעים ששניים מתוך 10 מיליארד השקלים בקרן הזו אמורה לסייע לעסקים דוגמת הרשתות האלה אבל הם באים ובמקום לקבל בפאס ט'רו את הריבית הזולה שאמורה להיות מתורגמת מזה שהכספים האלה מגובים בערבות מדינה הבנק בדרך עוד עושה רווח של 1

אורית פרקש הכהן: 5% על הריבית

אורית פרקש הכהן:  הדברים האלה לא מקובלים עליי

אורית פרקש הכהן:  אני הייתי בדעה בדיון הקודם יותר נחרצת ממך

אורית פרקש הכהן:  הם הבטיחו בפעם הראשונה שאישרת את יציאת הקרן לדרך, אמרת לי: אורית אל תדאגי, הם יחזרו אלינו על התנאים

אורית פרקש הכהן:  והנה הם חזרו וגם בפעם השנייה אישרנו והדבר הזה אינו מטופל

אורית פרקש הכהן:  זה גם יכול להיות יוזמת חקיקה

משה גפני: מחזיקים אותם כבני ערובה

אורית פרקש הכהן: הדבר הזה בידינו

אורית פרקש הכהן:  אני לא מאמינה בלהטיח את האשמה בנגיד

אורית פרקש הכהן:  אם היה שר אוצר שנותן גיבוי לחקיקה מתונה הרבה יותר ממס רווחי יתר ואתה יודע שיש הצעת חוק שלי שמורה לנגיד לטפל בדברים האלה לפי שיקול דעתו המקצועי

אורית פרקש הכהן:  זה נעצר על ידי שר אוצר בוועדה הזו ומאז לא נעשה דבר, ובינתיים אנו רואים שמסיטים את כל הרווחים שלהם כמה שיותר כאילו לסיכוני הלחימה כדי לחתוך רווחים והערבות הזו גם בידינו לעשות חקיקה שאומרת שאת הקרן הזו יתפעלו הבנקים בלי להרוויח כסף

אורית פרקש הכהן:  זה גם בידינו

אורית פרקש הכהן:  אז אני מציעה וחושבת שזה בידינו ואנו יכולים להתניע מחדש את החוק הזה

אורית פרקש הכהן:  אנו יכולים לעשות זאת

משה גפני: אני מזדהה לחלוטין עם מה שאת אומרת אבל למה את צריכה לעשות את הפוליטיקה הזו באמצע?     

אורית פרקש הכהן: למה פוליטיקה? אני אומרת לך: תעזוב את הנגיד

אורית פרקש הכהן:  בידינו לעשות את הדברים בצורה מתונה

משה גפני: ישבתי עם הנגיד

משה גפני:  הנגיד היה פה

משה גפני:  ישבתי עם שר האוצר, ושר האוצר היה פה, וברגע שהוא מוזמן לוועדה הוא מגיע

משה גפני:  זו המציאות

אורית פרקש הכהן: לא צריכים דיבורים של שר אוצר

אורית פרקש הכהן:  צריכים מעשים

אורית פרקש הכהן:  הוא טוב בעיקר בדיבורים

משה גפני: הנגיד לא נקף אצבע

משה גפני:  הייתי בישיבה איתו ועם שר האוצר

משה גפני:  לא רק זאת – הוא גם מזלזל בוועדה, לא אכפת לו מהציבור

אורית פרקש הכהן: הם עשו מתווים שהם טובים מלא כלום והבנקים עשו דברים גם כן אבל זה לא מספיק

משה גפני: לא מתאים לא לתקופה שלנו ולא לציבור שאנו מייצגים אותו

אורית פרקש הכהן: למה שר האוצר עצר הצעת חוק שלנו בהסכמה כללית שבסך הכול אומרת לנגיד: טפל בנושא לפי שיקול דעתך? למה הדבר הזה נעצר? לא היית צריך לדבר איתו בטלפון

משה גפני: האצבע המאשימה שלי כלפי הכתובת הנכונה

אורית פרקש הכהן: יש ממשלה בישראל

אורית פרקש הכהן:  יש שר אוצר במדינת ישראל

אורית פרקש הכהן:  הנגיד הוא נגיד

אורית פרקש הכהן:  ממשלה יכולה לכוון בכיוונים מסוימים

משה גפני: הקדנציה שלו מאופיינת בזה שהריבית עולה כל הזמן, שהאשראי על הציבור במעמד הביניים הוא נורא ואיום

משה גפני:  האיש לא נקף אצבע בעניין הזה חוץ מדיבורים

אורית פרקש הכהן: ובמה מאופיינת הקדנציה של שר האוצר? השר שהמשימה הלאומית שלו זה לשמור על המשרד למשימות לאומיות

משה גפני: אני מאשים את ראש הממשלה ושר האוצר שממנים אותו

משה גפני:  חבר הכנסת ביטון, בבקשה

מיכאל ביטון: אדוני היושב-ראש, קודם כל אני מחזק ידך במאבק הקשה הזה באחד הגופים העוצמתיים הלא תחרותיים שזה הבנקים

מיכאל ביטון:  אין תחרות בבנקים ולכן איש הישר בעיניו יעשה ורווחי השיא והמידתיות הייתה לגלות הרבה יותר נדיבות למשל בהלוואה הזאת ללא ריבית במלחמה ועוד כמה דברים למקבלי משכנתאות שקורסים – לא רק מעמד ביניים אלא גם מעמד נמוך

מיכאל ביטון:  היושב-ראש, אני רוצה לחזק אותך היום שאתה דן פעמיים בחקלאות, לא שוכח את החקלאים

מיכאל ביטון:  אתמול הייתי בפתחת ניצנה אצל פבלו רוזנפלד ואצל שרון צ'רי, על הגבול הם יושבים

מיכאל ביטון:  לא בוכים, עובדים

מיכאל ביטון:  והיום אתה דן בשני דברים שהם דרמטיים עבורם

מיכאל ביטון:  הם אומרים: תנו לנו רק עובדים ומים והכול יהיה טוב, ואתה הולך לדון בדברים האלה

מיכאל ביטון:  עובר זר עולה פה יותר מ-10,000 שקל, יותר מעובד שכר מינימום

מיכאל ביטון:  אנחנו אומרים לזוג הורים בישראל: אתם ב-5,000 שקל תגדלו ילדים ומשכנתא, אבל לעובד זר אנחנו נותנים 10,000 שקל בתחשיב האגרות, בתחשיב העלויות, בכל ההוצאות, הפנסיה

מיכאל ביטון:  שעת עובד זר בחקלאות היום בחישוב כוללני - 50 שקלים

מיכאל ביטון:  יותר משכר מינימום

מיכאל ביטון:  אז אחת, העזרה הזאת שאתה הולך לתת

מיכאל ביטון:  שתיים, מחירי המים

מיכאל ביטון:  הם נמצאים על גבול מצרים

מיכאל ביטון:  השפד"ן לא מגיע

מיכאל ביטון:  מי שמקבל שפד"ן משלם בזול

מיכאל ביטון:  מי שהלך רחוק לגבול למצרים אין לו שפד"ן, משלם מים יותר

איתן ברושי: אין להם גם קולחין – לא רק שפד"ן

מיכאל ביטון: אתה תהיה פה, אני פשוט רץ לחוץ וביטחון – לכן ביקשתי מהיושב-ראש בקשה מיוחדת

משה גפני: אנחנו ביטלנו כאן את ההיטל לחקלאים

מיכאל ביטון: האגרות האלה כל שנה לעובד זר, על מה? ושולחן עגול? החקלאים קורסים

מיכאל ביטון:  משרד הפנים מתעסק איתם, הסביבה מתעסקת איתם, כלכלה, הרגולטור

מיכאל ביטון:  כל המשרדים

מיכאל ביטון:  תביא את כולם לפה

מיכאל ביטון:  שולחן עגול על החקלאות, של השרים

מיכאל ביטון:  אני מבקש ממך, אחת, מחירי שפד"ן לפתחת ניצנה

מיכאל ביטון:  לא יותר

מיכאל ביטון:  יש תביעה ייצוגית של החקלאים נגד משרד התשתיות ורשות המים

מיכאל ביטון:  אתם גובים מאתנו גביית יתר

מיכאל ביטון:  אפליה

מיכאל ביטון:  מוצר ממשלתי גובה יותר על מי שהלך רחוק יותר

מיכאל ביטון:  אז תהיה תביעה ייצוגית על מי השפד"ן של רמת נגב

משה גפני: תישאר בדיון הזה

משה גפני:  אני רואה שאתה מבין בחקלאות

מיכאל ביטון: הייתי בוועדת כלכלה אבל לא כי אני מבין בחקלאות - כי ראיתי את פבלו ואת ההוא מדימונה, עולה מהודו

מיכאל ביטון:  עשה מהפכה

מיכאל ביטון:  מגדל דברים, אתה לא מאמין

מיכאל ביטון:  כמהין

מיכאל ביטון:  אף אחד לא יודע לגדל כמהין

מיכאל ביטון:  הוא מגדל הכורכום

מיכאל ביטון:  אף אחד לא יודע לגדל במדינה, הוא צריך להיאבק על עובד ועל אגרות ועל מים, אז אני סומך עליך אבל זה דורש פה פטיש, עם הפטיש הזה, להביא את התוצאה

משה גפני: בבקשה

חנוך דב מילביצקי: הרב גפני, אני מבקש מאדוני, לקבוע מועד, שבו במידה שאנו לא נקבל לא זה שידונו – במידה שלא נקבל אישור לזה שהריבית לפחות בתור התחלה להלוואת בערבות מדינה הולכת לרדת לפריים מינוס, אין שום סיבה שהבנקים פה לא ייכנסו מתחת לאלונקה

חנוך דב מילביצקי:  אז אנחנו נקדם חקיקה של הוועדה

חנוך דב מילביצקי:  זה חייב להיות זמן, חייבים לתת להם דד ליין ואם הם לא עומדים בו - לעשות

חנוך דב מילביצקי:  נקעה נפשנו מהדיבורים האלה

חנוך דב מילביצקי:  תקבע שבעה ימים

אורית פרקש הכהן: שהקרן הזו תופעל באותה רמת ריבית שמקבלים מהמדינה

חנוך דב מילביצקי: תקבע שבעה, עשרה ימים – כמה שנראה לך שאם עד אז אין לנו אישור – לא דיבורים, לא אנחנו נבוא לדון

חנוך דב מילביצקי:  אישור, הנחיה מהחשב או ממי שצריך, מהנגיד שהריבית הזו יורדת, אנחנו נתחיל לפעול

מיכאל ביטון: החוק של החטופים והנעדרים הבאנו אותם עם 80 חכ"ים עם אייכלר

מיכאל ביטון:  החוק שלך של ריביות בבנק – 80 ח"כים

מיכאל ביטון:  בוא נחתים 80 ח"כים ונביא בקונצנזוס של הכנסת

אורית פרקש הכהן: אני חושבת שצריך משהו הרבה יותר מתון מזה שמנחה פשוט את הנגיד לפעול בנושא הריביות

משה גפני: חבר הכנסת מלביצקי, על איזה חוק אתה מדבר? על החוק של רווחי יתר של הבנקים?     

חנוך דב מילביצקי: כן, ריבית יתר

משה גפני: בואו נעשה רגע סדר בדברים

משה גפני:  מה אתה מבקש?     

חנוך דב מילביצקי: אתן לך דוגמה

חנוך דב מילביצקי:  היינו בוועדת עבודה

חנוך דב מילביצקי:  היה הנושא שהיום ההפרשות הסוציאליות של המילואימניקים ממומנות על חשבון המעסיקים שלהם

חנוך דב מילביצקי:  אמרנו לגורמים באוצר: עלינו זה לא מקובל

חנוך דב מילביצקי:  אייכלר נתן להם תאריך 14 יום, שאם לא אנו מתקדמים

חנוך דב מילביצקי:  אותו דבר פה

שולמית אלוני: הרב גפני, האם אתה רוצה להתקדם במסגרת הצעת חוק שכבר הוגשה בנוגע למיסוי רווחי יתר, או אתה מתכוון ליצור מנגנון אחר בחקיקה שמתייחס לנושא של הריבית?     

חנוך דב מילביצקי: בתור התחלה אני מדבר – בגלל שזה הדבר שבעיניי הכי אקוטי - הנושא של ערבות מדינה

חנוך דב מילביצקי:  זה צריך קודם כל

משה גפני: נכון

משה גפני:  לא רק בעיניך

אורית פרקש הכהן: שהריבית תהיה אותה ריבית שבה הם מקבלים את הכסף, את הערבות

אורית פרקש הכהן:  שהתפעול של הקרן הזו תהיה על חשבונם

אורית פרקש הכהן:  ללא רווחים

משה גפני: ניקח את כל החקיקה בעניין הזה

משה גפני:  אנו מבקשים מהם, שיורידו את הריבית ושהריבית תהיה ריבית בפריים מינוס

אורית פרקש הכהן: שזה יהיה פאס ט'רו - כמו שהם מקבלים – כך הקרן מופעלת

משה גפני: הבנתי

משה גפני:  והיה ויקרה מה שקרה כל הזמן בקדנציה הזו של הנגיד- - -     

חנוך דב מילביצקי: אז אנחנו נודיע שאנחנו עושים חקיקה

משה גפני: החקיקה הזו שעליה אנו מדברים

משה גפני:  זה מס רווחי יתר, גם הנושא של הריבית

חנוך דב מילביצקי: מס רווחי יתר זה דבר גדול

חנוך דב מילביצקי:  אני מדבר הלוואות בערבות מדינה

משה גפני: האיום הוא שאנו מביאים את החוק על מס רווחי יתר?     

חנוך דב מילביצקי: אני חושב שלפני חוק על מס רוחי יתר, שיש לו השלכות גדולות מאוד, הייתי שמח ללמוד יותר עליהם - הנושא של הלוואות ערבות מדינה זה משהו שלגביו אין יום לימודים ארוך

חנוך דב מילביצקי:  יש את הדבר הזה לבצע וזה משהו שאפשר לעשות להערכתי די מהר ולהערכתי יותר מ-80 חברי כנסת יחתמו על זה

משה גפני: ואם הם לא יעשו?     

חנוך דב מילביצקי: אז אנחנו נקבע את זה בחוק

חנוך דב מילביצקי:  אנחנו נעשה

משה גפני: בסדר

אורית פרקש הכהן: שלומית, בעיניי חשובה החקיקה שנוגעת לריבית בגין ההלוואות בערבות מדינה

אורית פרקש הכהן:  היא ממוקדת, נקודתית, פשוטה

חנוך דב מילביצקי: יש גם היגיון להתערבות פה

חנוך דב מילביצקי:  ערבות מדינה

אורית פרקש הכהן: והיא תהיה מטעם יו"ר הוועדה

משה גפני: ההיגיון אומר שאין היגיון, שאנו נותנים לעניין הזה להשתולל שנים, לא רק חודשים, ולא עושים שום דבר נגד חוץ מלדבר

משה גפני:  בבקשה

שרן השכל: אשמח להעיר לאור לא מעט דיווחים, חדשות ומה שאמור להעלות לשולחן הממשלה בעניין התקציב שאמור להגיע

שרן השכל:  שבוע שעבר העלינו במליאה דברים פה אחד

שרן השכל:  אנו בתקופת מלחמה

שרן השכל:  דיברנו על כמה זה חשוב

שרן השכל:  אל תשברו את זה

שרן השכל:  כולנו נמצאים עכשיו במלחמה

שרן השכל:  כל דבר וכל משאב וכל כמות של כסף שמשרד הביטחון יידרש, שיידרש לתקומה, אנחנו ביחד נדע להעביר את זה

שרן השכל:  אתם תביאו את התקציב הזה ולא תדעו לעצור את העניינים הפוליטיים

שרן השכל:  לא יעזור

שרן השכל:  גפני, אתם ממשלה כרגע של כל מדינת ישראל

שרן השכל:  לא רק של מגזר אחד

שרן השכל:  כולנו

שרן השכל:  אנחנו צריכים לדאוג לקהל האזרחים

שרן השכל:  התקציב שאתם מנסים להעביר, אנחנו יודעים שנמצאים שם הכספים הקואליציוניים ואנו מבינים שמנסים לסגור שם פינות

שרן השכל:  על זה אנו נילחם

שרן השכל:  אתם רוצים לפתוח מלחמה באמצע מלחמה? הייתה הפקרה של הביטחון

שרן השכל:  אתם רוצים להפקיר גם את הכלכלה הישראלית? בלחימה

שרן השכל:  יש שם מאות מיליונים ומיליארדים שיכולים להגיע לאורך הנשימה שלנו בלחימה

שרן השכל:  יש דברים שאנו לא יכולים לפתוח פה אבל צריך תקציבים למלחמה הזאת

שרן השכל:  אל תיקחו את זה עכשיו לתקציבים פוליטיים

שרן השכל:  גפני, זה לא הזמן

משה גפני: מה את רוצה ממני?     

שרן השכל: אתה יודע על מה אני מדברת

משה גפני: לא, אני לא יודע

שרן השכל: אתה יודע

שרן השכל:  שחררו את התקציבים הקואליציוניים האלה

שרן השכל:  תפסיקו

שרן השכל:  אנחנו במלחמה

משה גפני:  מאה אחוז

משה גפני:  בבקשה

אורית פרקש הכהן: אדוני היושב-ראש, אתה יודע שאני מדברת על הכספים הקואליציוניים הרבה מאוד זמן

משה גפני: עוד פעם הנושא הזה? לא הבנתי

משה גפני:  הממשלה דנה בזה

משה גפני:  את בקואליציה

אורית פרקש הכהן: אל"ף זה לא רק בממשלה כי כמו שאתה יודע, גם הוועדה הזאת הושפעה מהוויכוח הזה, בגלל כספים שעד עכשיו מעוכבים בגלל שנעשה בהם במקור שימוש בכספים קואליציוניים שלא היו לרוחך

אורית פרקש הכהן:  אני חושבת שבאמת אנחנו בימים אחרים

משה גפני: למה מורה חרדי לא צריך לקבל משכורת רגילה?     

מיכל שיר סגמן: מה הקשר למורה חרדי?     

שרן השכל: שייכנס למערכת החינוך הישראלית

שרן השכל:  כמו אלה ששולחים את הילדים שלהם לבית ספר דמוקרטי או לבית ספר טבע

שרן השכל:  הם לא צריכים לקבל את זה? למה להפלות? זה לא הזמן

משה גפני: תרגיעו את המצפון שלכם עם כל מיני דוגמאות

משה גפני:  מורה בפירות של חרדי

שרן השכל: למה להפלות בין תלמידים? זה הזמן?     

מיכל שיר סגמן: אנחנו במלחמה

ינון אזולאי: לא שומעים

מיכל שיר סגמן: לא שומעים כי התותחים רועים

מיכל שיר סגמן:  אולי היינו שומעים טוב יותר לו התותחים לא היו רועמים

מיכל שיר סגמן:  ואותה התנהלות שהובילה אותנו למקום הזה זה אותה התנהלות שכרגע ממשיכה לנהל אותנו וזה הדבר הרע

מיכל שיר סגמן:  התפשרנו על פחות מהטוב ביותר בגללכם

אורית פרקש הכהן: אתה יודע שדיברתי הרבה על הנושא הזה בהרבה הזדמנויות אבל אני רוצה להסב תשומת ליבך, הרב גפני, לזה שיש טיוטת החלטה שצפויה לעלות הערב בממשלה

אורית פרקש הכהן:  אנשי אגף תקציבים מיואשים, יש לומר את האמת

אורית פרקש הכהן:  ואני רוצה לתת לך דוגמאות שהן לא מה שדיברת עליהן עכשיו

אורית פרקש הכהן:  המשרד לשירותי דת על פי ההחלטה הזו, התקציב שלו נותר על סך 99 מיליון ₪ מתוך 103 מיליון ₪

אורית פרקש הכהן:  איזה קיצוץ דרמטי

אורית פרקש הכהן:  הסטה לצורכי הלחימה

אורית פרקש הכהן:  גם המשרד למשימות לאומיות- - -     

משה גפני: זה יבוא לפה – נדבר על זה

אורית פרקש הכהן: - - - מאות מיליונים

אורית פרקש הכהן:  יש הקצאה של מעל 400 מילון שקלים למשרד למשימות לאומיות

אורית פרקש הכהן:  נשאר 80 מיליון שקלים תמיכה בתרבות יהודית חרדית

אורית פרקש הכהן:  אנחנו מדברים על הנושא הזה הרבה, ואנו בתקופה שבה אנו אמורים להראות דוגמה אישית, והממשלה הזאת לא מצליחה לעלות לגודל השעה

אורית פרקש הכהן:  יש לנו שר אוצר שהמשימה הלאומית שלו היא לשמור על הכספים שלו במשרד למשימות לאומיות

אורית פרקש הכהן:  אני בכלל לא רוצה להתנגח איתך על הדברים האחרים של קצבאות לאברכים

אורית פרקש הכהן:  אנחנו ביקשנו במחנה הממלכתי, ואתה יודע את זה, להקפיא את הסכומים האלה כדי שלא יתנפחו ב-24' וגם ההיקף שלהם יעלה

אורית פרקש הכהן:  זה לא הזמן

אורית פרקש הכהן:  הציבור עומד לפגוש בור עמוק יותר ב-9 מיליארד שקלים ממה שיכלנו עכשיו ואיך זה יפגוש אותנו – במיסים על הפנסיות שלנו, במיסים על דברים אחרים, אותו ציבור שנושא בנטל יישא בנטל שוב

אורית פרקש הכהן:  אני פונה אליך

משה גפני: אל תפני אליך

משה גפני:  אני לא חבר בממשלה

מיכל שיר סגמן: אתה חבר בקואליציה ואתה יושב-ראש ועדת הכספים

משה גפני: חבר בקואליציה, אז מה?     

מיכל שיר סגמן:  וגם את חברה בממשלה

מיכל שיר סגמן:  פשוט תדרשו את זה שניכם

אורית פרקש הכהן: כשהדבר הזה יגיע לפה זה יהיה מעט מדי ומאוחר מדי ואתה יודע את זה ובונה על זה לצערי כי כשהדברים חשובים לך אתה יודע לטפל בזה

אורית פרקש הכהן:  בסוף אתה ביחד באותה סירה

משה גפני: הצעת צו הגנה על מענקים מיוחדים (חרבות ברזל) (תיקון התוספות), התשפ"ד- 2023

משה גפני:  בבקשה, מי מציג?     

שולמית אלוני: שר האוצר ושר המשפטים יחד חתומים על הצו

שרית פלבר: לפני כחודש היינו פה בוועדה ואישרתם חוק שנותן הגנה על מענקים מפני עיקולים, על מענקים שניתנים בהחלטות ממשלה

שרית פלבר:  הסברנו את הקושי להגן על אותם מענקים במסגרת החלטת הממשלה ולכן נדרש אותו חוק

שרית פלבר:  במסגרת אותו חוק הסמכתם את שר האוצר ושר המשפטים לעדכן את התוספת בחוק ולהביא עוד מענקים שיזכו להגנה מפני עיקול באישור ועדת הכספים, ואכן מאז נחקק החוק התקבלה עוד החלטת ממשלה, שנותנת מענקים הפעם לחיילי מילואים, חיילים בקבע וחיילים בסדיר

שרית פלבר:  חלק מהתגמולים שניתנים באותה החלטה לא מוגנים מפני עיקול באמצעים אחרים

משה גפני: בגלל שזה החלטת ממשלה – לא בחקיקה

שרית פלבר: יש שם שלושה סוגי מענקים

שרית פלבר:  יש פה החברות מצה"ל וממשרד הביטחון – יתקנו אותי אם אני טועה

שרית פלבר:  מענק אחד ניתן מכוח פקודות הצבא ומוגן מפני עיקול בחוק שירות מילואים

שרית פלבר:  אנו לא מבקשים להגן עליו במסגרת הזו

שרית פלבר:  יש עוד שני מענקים שהם כרגע חד פעמיים והם חדשים

שרית פלבר:  היה צריך להעבירם יחסית במהירות זה מענקים שניתנים לחיילים בסדיר, בקבע, במילואים, שסבלו מחוסר כלכלי או המשפחות שלהם בעקבות הקריאה שלהם לשרת במלחמה או כאלה שסבלו מחיסרון כיס – נניח, נאלצו לבטל חופשה, לבטל טיסה כי נקראו למילואים ולא הצליחו לקבל את ההחזר הזה מגורמים אחרים

שרית פלבר:  את שני המענקים האלה אנו מבקשים במסגרת הצו הזה

משה גפני: בבקשה

איילה בן חמו: אני מצטרפת לדבריה של נציגת משרד המשפטים

איילה בן חמו:  באמת יש לנו פה שלושה סוגי מענקים

איילה בן חמו:  אחד זוכה להגנה לפי חוק המילואים והשניים האחרים לא

איילה בן חמו:  זה כל מיני מענקים שניתנים מטעם קרן שהוקמה

משה גפני: על איזו החלטה מדובר?     

שולמית אלוני: החלטת ממשלה 1023 מיום 3

שולמית אלוני: 11

שולמית אלוני: 23 שמה שמבקשים פה זה לתת את ההגנה למענק שמשולם לפי סעיפים- - -     

משה גפני: על מה ההחלטה?     

איילה בן חמו: ההחלטה מדברת על שני סוגי מענקים שאנו רוצים לתת להם את ההגנה

איילה בן חמו:  הראשון זה סיוע ותגמול לחיילים בשירות מילואים ששירתו במלחמה, שזה למעשה מכוח זה הקמנו את קרן הסיוע, שנותן מענקים שונים בסוגי מצבים שונים

איילה בן חמו:  למשל, אחד מהם זה משרתי מילואים של סטודנטים שנפגעו או שעתידים להיפגע בתקופת הלחימה או לבעלי משפחות שנקלעו לקשיים כלכליים שכמובן מכיל בתוכו גם  מצב של פגיעה- -      

משה גפני: מה זה משרתי מילואים של סטודנטים?     

איילה בן חמו: למשל, אם יש סטודנט שנקרא למילואים, יוכל להגיש בקשה למענק מאותה קרן ואם היא מאושרת, יקבל סכום שהמקסימום שלו נגזר מכמות ימי המילואים שעשה בפועל כרגע

משה גפני: זה מענק על הלימודים?     

איילה בן חמו: לא, על זה שהפסיד לימודים ויצא בשביל מילואים

אליהו דלל: כל הרעיון הוא לא לעקל את הכספים האלה

משה גפני: אני שואל על איזו החלטה מדובר

משה גפני:  הרי אנחנו העברנו חוק שלא מעקלים שום מענק

משה גפני:  מה יוצא מן הכלל – מה שלא בחקיקה אלא בהחלטת ממשלה

משה גפני:  לכן אנו צריכים לאשר את נושא הערבות

משה גפני:  שאלתי מה הייתה החלטת המשלה?     

שולמית אלוני: החלטת המשלה מתייחסת לא רק לסטודנטים, אלא גם לבעלי עסקים, גם לבעלי משפחות, לכל מי שיש לו פגיעה, מבחינת סכומים

משה גפני: אז מה המענק? היות שאני קורא עיתון הארץ הבנתי שהממשלה הזאת נותנת את זה רק לישיבות

משה גפני:  אולי נתנו לעוד מישהו

משה גפני:  על מה מדובר? על איזו החלטה? עומד להגיע לפה על התרבות ועל הספורט ועל זה אף אחד פה לא יגיד שזה לא לחימה

משה גפני:  אני אתמוך בזה

משה גפני:  צריך לעבור כסף

משה גפני:  נותנים על מגרשים ריקים, כדי שיוכלו לשחק, ואני אתמוך בזה

משה גפני:  אני חושב שצריך לתמוך

שרן השכל: למה? ילדים חרדים לא צריכים לצאת לשחק גם כן? זה כולם

שרן השכל:  אין פה אפליה בין מגזר למגזר

משה גפני: מאה אחוז

משה גפני:  הכול בסדר

משה גפני:  יש חינוך לילדים שאינם חרדים

משה גפני:  לחרדים אין

שרן השכל: אז תנו לכולם

משה גפני: תודה

משה גפני:  רגע, מה אמרתי?     

שרן השכל: תנו לילדים של הטבע - כי העלית את זה אז אל תפנה אלינו אצבע מאשימה כאילו זה רק אנחנו

משה גפני: אצבע מאשימה?     

שרן השכל: כן

משה גפני: מה האשמתי? אני זה שאתמוך בכל העברה כזו

משה גפני:  על מה הוויכוח? את לא תתמכי בכל דבר

שרן השכל: ברור שלא בכל דבר

שרן השכל:  כי לכספים לצרכים פוליטיים בזמן מלחמה, לא אתמוך בהם

מיכל שיר סגמן: אני מציעה לכם פשוט שתעלו את זה בישיבת המשלה

מיכל שיר סגמן:  זה יהיה הרבה יותר יעיל

משה גפני: על מה מדובר?     

מיכל שיר סגמן: אתם קואליציה

מיכל שיר סגמן:  תעלו את זה בישיבת הממשלה

שרן השכל: אבל אנחנו מעלים את זה

מיכל שיר סגמן: שימו רגל ותתנהגו כאילו אתם בעלי בית

מיכל שיר סגמן:  אני לא מבינה

מיכל שיר סגמן:  למה אתם בממשלה? כדי לצעוק מהיציע? לא מבינה את זה

מיכל שיר סגמן:  ההתנהלות הכפולה הזאת זה חלם

מיכל שיר סגמן:  לא מדינת ישראל

משה גפני: על איזה מענק מדובר?     

איילה בן חמו: מדובר למשרתי מילואים עצמאיים ובעלי חברות שהכנסותיהם נפגעו בתקופת המלחמה

איילה בן חמו:  זה גם בעלי עסקים

שולמית אלוני: סעיף 3 להחלטת הממשלה מתייחס לכך שיוקצה סכום בגובה של 70 מיליון ₪ לנושא הפסד או חיסרון כיס שבו נדרשו חיילים לשאת, ובכפוף לכך שמיצו זכאות לפי כל דין

שולמית אלוני:  אמות המידה יתייחסו בין היתר לחיילי מילואים שהכנסתם נפגעה, לבעלי משפחות, לחיילי מילואים שמרכז חייהם לא בישראל

שולמית אלוני:  גם לסטודנטים כפי שצוין פה

משה גפני: אבל מה המיוחדות בהחלטה הזו? הם לא זכאים לזה?     

שרית פלבר: זו זכאות חדשה שלא הייתה קיימת

שרית פלבר:  חיילים וכל מי שנכנס לקטגוריה הזו שמשרת בצבא בכל מסגרת- -      

משה גפני: ומה זה בעלי עסקים?     

שרית פלבר: חיילים שהם בעלי עסקים, שבעקבות הקריאה שלהם למילואים ספגו קושי כלכלי או חיסרון כיס

שרית פלבר:  הם יכולים לפנות לקרן, לבקש בקשה למענק

משה גפני: הם לא יכולים לקבל את זה מהמתווה הרגיל שאישרנו?     

ינון אזולאי: הם מקבלים מהמתווה הרגיל בלי קשר

ינון אזולאי:  יש להם גם קרן של חיילי המילואים והם נותנים מהקרן הזו וזה הם רוצים שלא יחול העיקולים

שרית פלבר: זכאות אישית

שרית פלבר:  לא של העסק

משה גפני: אני מבין שכל אחד זכאי לבקש מהמתווה הרגיל שאושר גם בחקיקה וגם בתקנות מה שאישרנו בשבועות האחרונים

שרית פלבר: לא קשור אם אתה חייל או לא

משה גפני: חיילי מילואים, יש להם בהחלטת ממשלה מיוחדת שהם יכולים לקבל, אם זה לא מספיק עבורם, בין אם הם בעלי עסקים, בין אם הם סטודנטים, כל מה שנתווה לעניין הם זכאים לקבל מענק נוסף

משה גפני:  נכון?     

ינון אזולאי: כן, על אף שקיבלו מהמענק ההוא, יכולים לקבל גם מהמענק הזה

משה גפני: הממשלה צודקת

שולמית אלוני: זה סעיף 3

שולמית אלוני:  סעיף 4 מתייחס לעניין נוסף – לתגמול בגין נזקים כלכליים לחיילים ובני משפחותיהם עקב השתתפות בלחימה כשמדובר בפיצוי לחיילים שנאלצו לבטל או להקדים טיסות, חופשות עקב השתתפות במלחמה, צו 8

שולמית אלוני:  זה סעיף 4

שולמית אלוני:  מה שמבקשים פה לעגן – זה גם סוג של פיצוי שיינתן

שרית פלבר: אם מישהו למשל היה בחו"ל או נאלץ לחופשה כי נקרא לשירות מילואים, להקדים טיסות ולא הצליח לקבל החזר מחברת התעופה, נניח, מהמלון – יוכל להגיש בקשה, ובהנחה שלא קיבל ממקור אחר, יוכל לבקש מהקרן

אליהו דלל: אפשר לתת גם דוגמה אחרת – נניח מישהו הגיע בטיסה, ושילם במחיר הרבה יותר גבוה, יכול לדרוש את זה מאותה קרן ועל זה לא יהיה עיקול

משה גפני: הוא יכול לדרוש את זה?     

ינון אזולאי: אם אפשר לשלוח לוועדה את הקריטריונים כי אנו זורקים פה כל מיני מקרים

שרית פלבר: שלחנו אתמול לוועדה את התקנון של הקרן

חנוך דב מילביצקי: מי שבא למילואים לפה, הזמינו אותו או לא - מחזירים אלו

שולמית אלוני: לא רק זה

שולמית אלוני:  למשל, הייתה קבועה לך חופשה, ביטלת אותה – אתה זכאי לפיצוי בגין ההפסד שנגרם לך

משה גפני: זה מה שהממשלה החליטה

שרית פלבר: לשאלתך, חבר הכנסת אזולאי, החלטת הממשלה כבר אמרה למשרד הביטחון לקבוע אמות מידה וקריטריונים

שרית פלבר:  בהמשך לכך נקבע תקנון של הקרן והבקשות מוגשות בהתאם

משה גפני: זה אמר שלמה המלך – יוסיף דעת – יוסף מכאוב

ינון אזולאי: שלחתם את הקריטריונים? תשלחו למזכירות הוועדה

ינון אזולאי:  אומרים בוועדה שלא קיבלו

שולמית אלוני: בחוק שעבר לא מזמן, חוק הגנה על מענקים מיוחדים, חרבות ברזל, שם עוגנו שתי החלטות ממשלה בתוספת שכבר היו בתוקף אז

שולמית אלוני:  זה היה מענק ליחיד שהתפנה או פונה ומענק ליחיד שהוא בן משפחה של חטוף או נעדר

שולמית אלוני:  רק על פער הזמנים שהיה עד שהעבירו את החקיקה, מה שמבקשים לעשות עכשיו – להוסיף גם את המענקים ביחס לסעיפים 3 ו4 להחלטת הממשלה הזו שאליה התייחסנו עכשיו, לתוספת

שולמית אלוני:  המשמעות תהיה שאם מדובר באדם שהוטל עיקול על חשבונו, הוא יוכל במהלך 90 ימים מהיום ששולם הפיצוי למשוך את הכסף לפני שבעצם ימומש העיקול

משה גפני: יש מי שרוצה להתייחס לעניין?     

אורית פרקש הכהן: אני ראיתי שאגף תקציבים ביטא סוג של ספק בנושא הזה, ורציתי לשמוע את הנימוק של העניין

משה גפני: בבקשה

אורית פרקש הכהן: הם אמרו, היו מסויגים מהתיקון הזה, אם הבנתי נכון

אורית פרקש הכהן:  זה כתוב בצורה מאוד דיפלומטית, לא בדיוק ברור שם

משה גפני: אגף התקציבים מתנגד?     

שרית פלבר: מה שקרה זה שנשלחה לוועדה גם הפנייה לשר האוצר, כנראה בטעות משרדית

משה גפני: אגף התקציבים כאן?     

נועה שוקרון: אני מבררת את העמדה המקצועית שלנו בנושא הזה – אני כאן לנושא הבא

אורית פרקש הכהן: קראתי במסמך המקצועי שאגף התקציבים כתב סייג שמביע את הסתייגותו שזה מסוג הכספים שצריך היה לפטור אותם מעיקול, ושיש פה אלמנטים שהם שונים מכספים אחרים שפטרנו מעיקול

משה גפני: אז פוטרים אותם מעיקול

אורית פרקש הכהן: כי כאן מדובר על הפיצוי ושם היה מדובר על המענק, ויש פה קריטריון – רציתי להבין את זה כי הטמעתם שם משפט, אני שמעתי את המוזיקה, וחשוב לי לשמוע את דעתכם

שרית פלבר: אני לא מאגף תקציבים, אומר תהליכית מה שהיה

שרית פלבר:  אולי הם יחזרו וייתנו עוד מידע

שרית פלבר:  אתם קיבלתם סוג של טעות – גם את הפנייה לשר האוצר לצורך העניין ושם הובעה עמדת התקציבים שנכתב בה שאין מקום בהכרח

שרית פלבר:  כלומר זה לא התנגדות נחרצת

שרית פלבר:  אם אתם זוכרים, כשהיינו בוועדה דיברנו על השיקולים מתי צריך להגן על המענק

שרית פלבר:  דיברנו על התכליות וכדומה

אליהו דלל: אבל זה לא עולה כסף למדינה

שרית פלבר: לא משהו משמעותי

אליהו דלל: זה לא עולה

אליהו דלל:  אני לא פוסל את השאלה – אני רק אומר שמבחינתנו אני חושב נכון לאשר את זה

אליהו דלל:  גם אם יש הסתייגות, זה לא פוגע

משה גפני: חבר הכנסת דלל אתה אומר מהרגע שנכנסת שאתה תומך בזה ושיש לאשר את זה וגם אני תומך בזה

משה גפני:  זו עמדתי

משה גפני:  אומרת אורית, אני עכשיו קורא את זה, וחשוב לנו לדעת לפני הצבעה

משה גפני:  הם אומרים: עמדת אגף התקציבים כי אין בהכרח מקום להגנה מעיקול על מענקים אלו שכן מענקים אלו אינם כוללים תבחין של קושי כלכלי וכי תכליתם העיקרית היא הוקרה לאנשי מילואים

משה גפני:  כלומר הם אומרים – מתי צריך להגן מעיקול – כאשר המצב הכלכלי קשה של אותו אחד שמדברים עליו

משה גפני:  אבל כאן זה לא בהכרח הסיבה הזאת אלא הוקרה לאנשי מילואים ולכן לדעת אגף התקציבים לא צריך לתת להם הגנה מעיקול

אליהו דלל: לכן הקרן הזו נוצרה עם קריטריונים מסוימים כדי לעזור ולתמוך וכדי להכיר באותם חיילי מילואים שעשו מעשה כדי להגיע

משה גפני: אומר אגף התקציבים: לא כך

ינון אזולאי: אומר אגף התקציבים: לא כל מי שיש לו עיקול במצב קשה

ינון אזולאי:  אנו חולקים על זה

משה גפני: כולנו חולקים על זה

שולמית אלוני: יש לזכור שכשהוועדה חוקקה את החוק שמתוקפו הובא הצו הזה, נתבקשנו להוסיף תבחינים בקביעת הצווים ומה שהוחלט בסופו של דבר זה לקבוע שבקביעת הצו יביאו השרים בחשבון בין השאר את תכלית המענק, סוג המענק, סכומו, מספר הזכאים למענק ותקופת הזכאות למענק

שולמית אלוני:  אלה דברים שהבאתם בחשבון?     

שרית פלבר: כן

שרית פלבר:  אתם הוריתם לנו לצרוך העניין אילו שיקולים לשקול לפני שאנו מגיעים אליכם עם צו

שרית פלבר:  אנחנו הבענו את עמדתנו, אגף התקציבים הביע את עמדתו שנאמר בה: אין בה הכרח

שרית פלבר:  השיקולים האלה הובאו בפני השרים והחליטו שבמכלול העמדות יש הצדקה להגן על המענק הזה

שרית פלבר:  נכון שהמענק הזה לא מבוסס- -      

משה גפני: עד כאן הבנו

משה גפני:  מה שאורית שאלה, וגם אני שואל – מה עמדת אגף התקציבים? למה זה לא צריך להיות כלול בהגנה מעיקול?     

שרית פלבר: לתפיסתם כפי שזה בא לידי ביטוי במה שכתוב, שזה מענק – זה אני אומרת

משה גפני: השאלה מה הם אומרים

אורית פרקש הכהן: נראה לי שאני מבינה – בגלל שיש פה אלמנט של פיצוי כלכלי, זה כאילו יכול אחרי זה להתרחב לעוד סוגי מענקים בגין נזק כלכלי, ואז יגידו שהכול יהיה מוגן מפני עיקול ואנו לא רוצים לגרום לאנשים לברוח מחובות רק בגלל שחלק מהכסף הוא בגין פיצוי

שרית פלבר: הסיבה שאנו לא נותנים הגנה אוטומטית לכל מענק וגם הסברנו את זה בוועדה הפעם הקודמת שבסוף צריך לשקול את הזכות של מקבל המענק להגנה אל מול זכויותיו של הנושא שגם אולי זקוק לכסף

שרית פלבר:  נכון שכל מענק שנבוא, נשקול את תכליתו ואת מטרתו

שרית פלבר:  אגף תקציבים חשב שלאור התבחינים של המענק הזה, זה לא בהכרח ראוי להגנה

שרית פלבר:  השיקול הזה הובא בפני שרי האוצר והמשפטים והם החליטו שבכל זאת ועל אף שהמענק כולל תבחינים שכן ראוי להגנה ואנו באים אליכם גם עכשיו בבקשה שתאשרו את זה

משה גפני: לא למדתי אזרחות ואני אומר זאת בענווה ובהסתייגות

משה גפני:  האמת היא שמי שצריך לומר ראוי או לא ראוי בעניין הזה זה משרד המשפטים, כלומר את

משה גפני:  כי את עוסקת בעניין החקיקתי, מה הערכים שעליהם אנו קובעים צו כזה

משה גפני:  מה לאגף התקציבים ולעניין הזה? ממתי אגף התקציבים מעניין של ראוי ומה לא ראוי? אני אומר זאת בענווה

חנוך דב מילביצקי: דווקא אנו נבחרי הציבור צריכים לקבוע מה ראוי ומה לא ראוי

חנוך דב מילביצקי:  לא משרד המשפטים ולא אגף תקציבים

משה גפני: נכון

משה גפני:  אגף התקציבים יכול לומר פה משהו או נישאר עם הנעלם הגדול הזה?     

טמיר כהן: הם יצאו לבדיקה

שולמית אלוני: שרית, עוד שאלה

שולמית אלוני:  כיוון שמדובר בהחלטת ממשלה אחת אבל התייחסתם רק לסעיפים ספציפיים בה גם בהקשר הזה לסעיף 2, הוא מקבל את ההגנה שלו מכוח הוראה אחרת, אבל שם ההגנה היא קצת שונה

שולמית אלוני:  אם תוכלי להסביר, מה ההגנה ולמה בכל זאת מצאתם סיבה להבחנה

שרית פלבר: המענק שניתן מכוח סעיף 2 הוא במעמד של תגמול מיוחד שניתן לפי- - -     

משה גפני: יש עמדה של אגף התקציבים? תסיימי

משה גפני:  בבקשה

שרית פלבר: סעיף 2 להחלטת הממשלה קובע גם סוג של מענק אבל זה מענק שיש לו מעמד מכוח חוק שירות מילואים, שמסמיך דרך פקודות הצבא לקבוע מענקים לחיילי מילואים

שרית פלבר:  זה מה שסעיף 2 עושה, מבקש מהצבא לקבוע מענק מיוחד בפקודות הצבא והדבר נעשה

שרית פלבר:  בתוך חוק שירות מילואים יש הגנה אינהרנטית מפני עיקולים לאותם תגמולים, זה נמצא בסעיף 18ד לחוק שירות מילואים

שרית פלבר:  הנוסח בסעיף 18ד קצת שונה מסעיפי עיקולים אחרים שאנו מכירים – למשל בחוק שלנו ובחוקי הביטוח הלאומי בדרך כלל ההגנה ניתנת לתקופה מוגבלת, של 30 ימים שאותם הארכנו ל-90 יום, ואילו בחוק שירות מילואים ההגנה לא מוגבלת בזמן, היא הגנה קבועה

שרית פלבר:  המענקים מכוח סעיף 2 יעוגנו לתקופה בלתי מוגבלת

שרית פלבר:  הבדל נוסף – שעשינו הבחנה בין הגנה על הזכות למענק לבין ההגנה על תשלום בפועל ואילו חוק שירות מילואים מדבר רק על הגנה על הזכות

שרית פלבר:  לא מדבר על התשלום בפועל

שרית פלבר:  אני לא יודעת אם משרד הביטחון עדיין בזום אבל מבירור שעשינו איתם, ההגנה הזו עובדת כלומר אין בעיה אפילו שאין ההפרדה הזו בין זכות לתשלום ולכן אין צורך כרגע לתת הגנה נוספת או שונה למענק הזה

שרית פלבר:  אפשר להמשיך להגן עליו במסלול שמשרד הביטחון רגיל לעבוד איתו ואילו שני המענקים האחרים שהם חדשים במשרד הביטחון יוגנו לפי החוק שלנו

שרית פלבר:  הבאנו הגנה רגילה, 90 יום, כמו שהיה למענקים האחרים

משה גפני: אבל יש האומרים – כנראה שנשמע את זה מאגף התקציבים - שהיות שבמקרה הזה זה לא לתכלית כלכלית, לתת לזה הגנה, זה יכול לפגוע בשני

שרית פלבר: זה גם לתכלית כלכלית

משה גפני: אבל אפשר לעשות הבחנה

משה גפני:  הרי יש כאלה שאינם במצב כלכלי קשה או בינוני

משה גפני:  יכול להיות אנשים עשירים והם מקבלים עכשיו הגנה על מענק שמקבלים, ועמדת משרד המשפטים בעניין הזה מאוד מעניינת

שרית פלבר: תכף נדבר איך הקרן עובדת ומה בוחנת

משה גפני: אגף התקציבים, בבקשה

נועה שוקרון: לא ראינו בהכרח מקום להגנה מעיקול על המענקים האלה אבל מבחינתנו גם אין התנגדות

משה גפני: אנו מדברים – הרי אילולא הלחימה זה לא היה מגיע

משה גפני:  כל החקיקה הזאת וכל מה שאנו עכשיו עושים עם הצווים ששר האוצר חתם על צו, זה בגלל הלחימה

משה גפני:  וזה נכון

משה גפני:  הנושא הוא שאנו אומרים לחיילי המילואים שהם מקבלים את ההטבות שעליהם אנו מדברים – תכף נשמע איך זה עובד אבל אנו לא מסכימים בשום פנים ואופן שיבוא אותו חייל שאנו מוקירים מה שעושה ושהוא מקבל את ההטבות בגלל שנמצא במלחמה וכל מה שנלווה לזה, אנו אומרים שאנו לא מסכימים שיהיה לזה עיקול בשונה מכל המשק

משה גפני:  בכל המשק עיקול או אי עיקול זה תלוי במצב כלכלי ובהרבה דברים אבל פה זה משהו אחר

משה גפני:  למה אתם מתערבים בזה?     

שרית פלבר: אני רוצה לדייק, כי המענק הראשון שהגנתם עליו כאן במסגרת הוועדה, מענק ההתארגנות שניתן לתושבי הדרום מ-0 עד 7, הוא גם לא ניתן על תבחין כלכלי

שרית פלבר:  אתם עיגנתם בחוק הזה כשאישרנו אותו הגנה מפני עיקול למענק התארגנות שניתן לתושבי הדרום שמתגוררים ב-0 עד 7

שרית פלבר:  אותו מענק לא ניתן על בסיס קושי כלכלי אלא ניתן לכולם

שרית פלבר:  והגנו עליו

משה גפני: אני לא מתווכח איתך

משה גפני:  אני רוצה להצביע בעד

משה גפני:  אני חושב שאתם צודקים בעניין הזה

משה גפני:  אבל אני מסכים

משה גפני:  זה נכון

משה גפני:  יש לי הרבה סברות לומר למה לא לתת ערבות בחלק מהמקרים

משה גפני:  אני בדעה שצריך לתת ערבות

משה גפני:  גם העברתי את החקיקה בעניין הזה במקרים שעליהם את מדברת וגם רוצה להצביע בעד הצו אבל כיוון שיש הסתייגות מסוימת – אמנם אין התנגדות אך יש הסתייגות אני רוצה להבין את זה ולכן שאלתי

משה גפני:  מה התשובה?     

נועה שוקרון: עניתי ואומר שלא ראינו הכרח

נועה שוקרון:  לפרטים נוספים לגבי העמדה המקצועית שלנו שווה לדבר עם הדרג המקצועי שאמון על זה – זה לא אני

נועה שוקרון:  אני כאן לדיון הבא

נועה שוקרון:  על כל פנים, שני השרים חתמו על הצו ולכן מבחינתנו אין מניעה מקצועית ולכן ניתן להתקדם

משה גפני: מישהו רוצה להתייחס?     

אורית פרקש הכהן: זה גם מוחרג ממזונות וכו' בדיוק כמו הדברים הקודמים?     

שרית פלבר: כן

משה גפני: מי מקריא את זה? בבקשה

שרית פלבר: טיוטת צו הגנה על מענקים מיוחדים (תיקון התוספת), התשפ"ד -2023

שרית פלבר:  בתוקף סמכותנו לפי סעיף 3 לחוק הגנה על מענקים מיוחדים, חרבות ברזל, התשפ"ד-2023 – להלן החוק – ובאישור ועדת הכספים של הכנסת, אנו מצווים לאמור: בתוספת לחוק, בסופה יבוא: "(3) מענק המשולם לחיילי מילואים ולחיילים לפי סעיפים 3 ו-4 להחלטת הממשלה מס' 1023 מיום י"ט בחשוון התשפ"ד ( 3 בנובמבר 2023) או החלטת הממשלה המתקנת או המחליפה אותה

שרית פלבר: "

שולמית אלוני: מתי המענקים צפויים להשתלם?     

שרית פלבר: ברגע שתאשרו את הצו ואפשר יהיה לשלם אותם

שרית פלבר:  כבר הוגשו בקשות לקרן

משה גפני: למה ברגע שנאשר את הצו? אבל אפשר לשלם קודם

שרית פלבר: חששנו שיעוקל

משה גפני: כמה אנשים מעקלים להם נכסים?     

שרית פלבר: אין לנו נתונים

משה גפני: מי בעד אישור הצו כפי שהוקרא עכשיו – ירים את ידו

משה גפני:  מי נגד? מי נמנע?     הצבעה     בעד – פה אחד אושר

משה גפני: הצו אושר

משה גפני:      תודה, הישיבה נעולה